Държавен вестник, бр. 79, 2013 г., стр. 55

БРОЙ  79	
Д Ъ Р Ж А В Е Н  В Е С Т Н И К 	
СТР.  55  
в) съответствие на констатираните нару­
шения по видове със състоянието на път­
нотранспортната обстановка на маршрута/
поста на база анализ на настъпили ПТП от 
предходен период; 
3. качеството на изготвяните материали 
при обработка на ПТП и други, съпътстващи 
ежедневната дейност; 
4. ефективното използване на технически 
средства;
5. обобщени резултати и общи изводи от 
работата на служителя, работещ по пътен 
контрол.
Чл. 15. Дейността по контрола на без­
опасността на движението се оценява вкрая 
на отчетните периоди (след приключване на 
всяка смяна, месечно и на година).
Раздел IІІ
Организация на пътния контрол
Чл. 16. Пътният контрол се организира в 
зависимост от състоянието на оперативната 
и пътнотранспортната обстановка (ПТО), 
която включва:
1. особеностите на пътните условия;
2. характера на обектите, чиято дейност е 
свързана с движението на голям брой пътни 
превозни средства (ППС), пътници и пеше­
ходци;
3. интензивността на движението;
4. наличните сили и средства.
Чл. 17. Организацията на пътния контрол 
включва:
1. осигуряване на своевременна и точна 
информация за оперативната и пътнотранс­
портната обстановка в съответната територия;
2. оптимална разстановка, разработена на 
база анализ на ПТО, рационално използване 
на техническите средства и възможност за 
бързо реагиране със съществуващите сили;
3. осигуряване на взаимодействие между 
нарядите, осъществяващи пътен контрол на 
съответната територия.
Чл. 18. (1) Решението за разстановката на 
силите за пътен контрол се оформя писмено 
в заповеди (приложение № 2) на директорите 
на СДВР, ОДМВР и началниците на районни 
управления в ОДМВР. 
(2) Решението на ръководителите по ал. 1 
се взема в съответствие с изготвените анализи 
и планираните дейности, отчитайки: 
1. природно-географските и инфраструк­
турните особености (пътна инфраструктура, 
места с концентрация на ПТП, организация 
на движението и неговата интензивност, 
електропреносна мрежа, продуктопроводи, 
водоизточници, стратегически обекти, ди­
пломатически представителства и др.) на 
съответната територия;
2. демографската характеристика на насе­
лените места (брой и концентрация на насе­
лението, миграционни процеси и др.);
3. социално-икономическата характерис­
тика на населените места;
4. състоянието, структурата, динамиката 
и концентрацията на правонарушенията по 
вид, време и място; 
5. състоянието на аварийността;
6. пътнико-транспортните потоци;
7. наредбата на съответната община, ре­
гламентираща обществения ред и сигурност;
8. създадената организация и взаимодейст­
вието между службите за пътен контрол и 
собствениците или администрацията, упра­
вляваща пътя;
9. наличните сили и средства, включително 
и тези на други структури във и извън МВР, 
както и възможност за използване на допъл­
нителни такива.
(3) Ново решение за организация на пътния 
контрол се взема по преценка на длъжностните 
лица по ал. 1 при промяна на показателите 
по ал. 2. 
(4) По преценка на длъжностните лица по 
ал. 1 при извънредни обстоятелства и в слу­
чаи, изискващи защита на населението при 
бедствия, може да се вземе временно решение 
за организация по пътен контрол.
(5) В заповедта по ал. 1 се разпореждат:
1. постовете, маршрутите и точките за 
контрол от съответната територия;
2. видовете наряди за пътен контрол; 
3. редът за взаимодействие на нарядите с 
други полицейски органи; 
4. редът за взаимодействие с други ведомства; 
5. организирането на радиообмена за осъ­
ществяване на комуникация между нарядите, 
ОДЦ/ОДЧ и други сили;
6. редът за провеждане на инструктаж и 
отвод;
7. редът за осъществяване на контрол по 
изпълнението на пътен контрол;
8. материално-техническото осигуряване 
на пътния контрол.
(6) В РУ при ОДМВР, в които няма щатно 
обособени звена за пътен контрол, към по­
казателите в общата заповед на началниците 
на РУ се включват и показателите по ал. 2.
Чл. 19. (1) При осъществяване на съвместна 
дейност по чл. 33, ал. 3, т. 3 взаимодействието 
се осъществява въз основа на предварително 
изготвен план, в който се определят:
1. цел и задачи на съвместната дейност по 
контрол на пътното движение;
2. период и територия за осъществяване 
на съвместната дейност;
3. ръководство, сили, средства и разста­
новка;
4. конкретни задачи и ред за изпълнение 
на пътен контрол от нарядите;
5. други разпореждания.
(2) Планът по ал. 1 се утвърждава от съ­
ответните оправомощени длъжностни лица.
Чл. 20. (1) За постовете и маршрутите се 
изготвят указания за осъществяване на пътен 
контрол (приложение № 3).